Държавен вестник, бр. 21, 2012 г., стр. 73

БРОЙ  21	
Д Ъ Р Ж А В Е Н  В Е С Т Н И К 	
СТР.  73  
2. общата сума на допустимите за подпо-
магане и заявени по чл. 17, ал. 5, т. 1 площи 
от всяка една култура по т. 1 е най-малко 
0,1 хектара;
3. площите по т. 1 отговарят на условията за 
допустимост съгласно Наредба № 5 от 2010 г. 
за условията за допустимост за подпомагане 
на земеделските парцели по схеми за плащане 
на площ и за общите и регионални критерии 
за постоянни пасища (ДВ, бр. 22 от 2010 г.).
(2) На подпомагане подлежат количе-
ствата плодове и зеленчуци по ал. 1, които 
отговарят на изискванията на продуктовите 
спецификации, което се удостоверява със 
сертификати, издадени от инспекторите на 
БАБХ, по образец, одобрен от изпълнителния 
директор на БАБХ. 
(3) Помощта по схемата за подобряване на 
качеството на плодове и зеленчуци, произвеж-
дани в България, се определя на тон сертифи-
цирани домати, краставици, пипер, ябълки, 
череши, праскови, включително нектарини, и 
кайсии, включително зарзали, според вида на 
продукта. На подпомагане подлежат количе-
ства, които не надвишават 50 % от средните 
за страната добиви, определени със заповед 
на министъра на земеделието и храните, от 
допустимите за подпомагане площи, след 
прилагане на намаленията по чл. 17, ал. 4. За 
площите, от които се добиват две или повече 
реколти годишно и това е заявено по реда на 
чл. 17, ал. 5, т. 1, се подпомагат количества, 
които не надвишават 50 % от средните за 
страната добиви сумарно за всички добити 
реколти. 
(4) Министърът на земеделието и храните 
определя със заповед размера на подпомагане-
то на тон за всеки вид плодове и зеленчуци.“
§ 14. Създава се раздел ІІІа „Схема за ягоди 
и малини, необвързана с производството“:
„Раздел ІІІа
Схема за ягоди и малини, необвързана с 
производството
Чл.15в. (1) Право на подпомагане по схе-
мата за ягоди и малини, необвързана с про-
изводството, имат земеделски стопани, които 
са произвеждали пресни ягоди и малини за 
преработка и са били одобрени за подпомагане 
за тях през 2008 г., съгласно Наредба № 6 от 
2008 г. за условията и реда за подпомагане на 
производителите на ягоди и малини, предназ-
начени за преработка (ДВ, бр. 31 от 2008 г.).
(2) Помощта по схемата за ягоди и малини, 
необвързана с производството, се определя въз 
основа на допустимите за подпомагане хекта-
ри, които е имал кандидатът за подпомагане 
през 2008 г., по схемата за производство на 
пресни ягоди и малини за преработка.
(3) При подаване на общото заявление 
кандидатите за подпомагане заявяват участие 
в схемата и декларират, че продължават да 
упражняват земеделска дейност по смисъла 
на Закона за подпомагане на земеделските 
производители.“
§ 15. В чл. 16 се правят следните изменения 
и допълнения:
1. В ал. 1 след думите „ал. 3“ се добавя 
„и ал. 5“.
2. Алинея 2 се отменя.
3. В ал. 4, т. 1 след думите „ал. 3“ се до-
бавя „и ал. 5“.
4. Създава се ал. 7:
„(7) Държавен фонд „Земеделие“ – РА, 
извършва проверки за наличие на млечна 
квота по чл. 5, ал. 2, чл. 9, ал. 2, чл. 10, ал. 2 
и чл. 11, ал. 2 до 30 ноември на годината на 
кандидатстване. Отнемането на млечна квота 
със задна дата след 30 ноември на годината 
на кандидатстване не отменя правото на под-
помагане на земеделските стопани.“
§ 16. Създава се чл. 17:
„Чл. 17. (1) Кандидатите за подпомагане по 
схемата за подобряване на качеството на пло-
дове и зеленчуци, произвеждани в България, 
подават общо заявление съгласно Наредба 
№ 5 от 2009 г. за условията и реда за подаване 
на заявления по схеми и мерки за директни 
плащания, в което заявяват:
1. участие в схемата;
2. земеделските площи със зеленчуци по 
чл. 15б, ал. 1, т. 1, буква „а“ с минимална 
площ на парцела 0,1 ха;
3. земеделските площи с плодове по чл. 15б, 
ал. 1, т. 1, буква „б“ с минимална площ на 
парцела 0,1 ха.
(2) Българската агенция по безопасност на 
храните създава и поддържа компютризирана 
база данни за издадените сертификати, която 
се съхранява в централен сървър, намиращ 
се в централното управление на БАБХ. Бъл-
гарската агенция за безопасност на храните 
осигурява непрекъснат достъп по електро-
нен път до базата данни на Държавен фонд 
„Земеделие“ и при поискване безвъзмездно 
и своевременно му предоставя копия на 
сертификатите. Държавен фонд „Земеделие“ 
осигурява трансфера на данните в интегри-
раната информационна система.
(3) Държавен фонд „Земеделие“ извършва 
административни проверки и проверки на 
място по реда на чл. 37 ЗПЗП за допустимост 
на площите по ал. 1. Административните 
проверки се извършват чрез съпоставка със 
специализирания слой „Площи, допустими 
за подпомагане“ и включват прилагането на 
чл. 17 и 18 от Наредба № 5 от 2009 г. за ус-
ловията и реда за подаване на заявления по 
схеми и мерки за директни плащания. Когато 
отделните култури се отглеждат на площ, по-
малка от 0,1 ха, при проверките на място се 
измерва (физически или чрез дистанционен 
контрол) общата площ на земеделските пар-
цели по ал. 1, т. 2 и 3.